พระราชกฤษฎีกาพระราชกฤษฎีกาเงินช่วยเหลือผู้ซึ่งออกจากราชการตามมาตรการของรัฐบาลพ.ศ. ๒๕๔๗[๑] ภูมิพลอดุลยเดช ป.ร.ให้ไว้ ณ วันที่ ๕ เมษายนพ.ศ. ๒๕๔๗เป็นปีที่ ๕๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้มีเงินช่วยเหลือผู้ซึ่งออกจากราชการตามมาตรการของรัฐบาลอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๓แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาเงินช่วยเหลือผู้ซึ่งออกจากราชการตามมาตรการของรัฐบาลพ.ศ. ๒๕๔๗มาตรา๒พระราชกฤษฎีกานี้ให้ใช้บังคับตั้งแต่วันที่ ๓๑ มีนาคม พ.ศ. ๒๕๔๗ เป็นต้นไปมาตรา๓ ในพระราชกฤษฎีกานี้ข้าราชการ หมายความว่าข้าราชการพลเรือนสามัญตามกฎหมายว่าด้วยระเบียบข้าราชการพลเรือนข้าราชการพลเรือนในมหาวิทยาลัยตามกฎหมายว่าด้วยระเบียบข้าราชการพลเรือนในมหาวิทยาลัยข้าราชการครูตามกฎหมายว่าด้วยระเบียบข้าราชการครู ข้าราชการธุรการตามกฎหมายว่าด้วยระเบียบข้าราชการฝ่ายอัยการข้าราชการตำรวจตามกฎหมายว่าด้วยระเบียบข้าราชการตำรวจข้าราชการทหารตามกฎหมายว่าด้วยระเบียบข้าราชการทหารและข้าราชการประเภทอื่นตามที่คณะรัฐมนตรีกำหนดมาตรการ ๑ หมายความว่ามาตรการสนับสนุนสำหรับข้าราชการซึ่งออกจากราชการเพื่อเริ่มอาชีพใหม่นอกระบบราชการมาตรการ ๒ หมายความว่ามาตรการสนับสนุนสำหรับข้าราชการซึ่งออกจากราชการเพราะเหตุได้รับผลกระทบจากการปรับระบบราชการเงินเดือนเดือนสุดท้าย หมายความว่าเงินเดือนที่ได้รับจากเงินงบประมาณประเภทเงินเดือนเดือนสุดท้ายที่ออกจากราชการรวมทั้งเงินที่ได้เลื่อนขั้นในวันที่ ๓๑ มีนาคม พ.ศ. ๒๕๔๗ และเงินประจำตำแหน่งแต่ไม่รวมถึงเงินเพิ่มทุกประเภทเงินประจำตำแหน่ง หมายความว่าเงินประจำตำแหน่งตามบัญชีท้ายกฎหมายว่าด้วยเงินเดือนและเงินประจำตำแหน่งที่ได้รับอยู่ในวันที่ ๓๑ มีนาคม พ.ศ. ๒๕๔๗ทั้งนี้ ให้หมายความรวมถึง(๑)เงินประจำตำแหน่งของผู้มีสิทธิได้รับเงินประจำตำแหน่งแต่ได้งดไว้โดยเลือกรับเงินประเภทอื่นแทน(๒)เงินค่าตอบแทนของผู้มีสิทธิได้รับในอัตราเท่ากับเงินประจำตำแหน่งตามระเบียบกระทรวงการคลังว่าด้วยการเบิกจ่ายเงินตอบแทนพิเศษชั่วคราวของข้าราชการในช่วงปรับโครงสร้างกระทรวงทบวง กรม ใหม่ พ.ศ. ๒๕๔๕เงินช่วยเหลือ หมายความว่าเงินที่จ่ายให้แก่ข้าราชการซึ่งได้รับอนุญาตให้ลาออกจากราชการในโครงการตามมาตรการ๑ หรือมาตรการ ๒เวลาราชการ หมายความว่าเวลาที่ข้าราชการรับราชการมาตั้งแต่ต้นจนถึงวันสุดท้ายที่ได้รับเงินเดือนตามหลักเกณฑ์และวิธีการที่บัญญัติไว้ในกฎหมายว่าด้วยบำเหน็จบำนาญข้าราชการแต่ไม่รวมถึงเวลาราชการที่มีสิทธิได้นับเพิ่มขึ้นเป็นทวีคูณเวลาราชการที่เหลือ หมายความว่า เวลาตั้งแต่วันที่๑ เมษายน พ.ศ. ๒๕๔๗ จนถึงวันที่ ๓๐ กันยายน ของปีงบประมาณที่ข้าราชการผู้ประสงค์จะออกจากราชการมีอายุครบหกสิบปีบริบูรณ์มาตรา๔ข้าราชการซึ่งจะเข้าร่วมโครงการตามมาตรการ ๑ หรือมาตรการ ๒ ต้องมีคุณสมบัติดังต่อไปนี้(๑)มาตรการ ๑ มีอายุตั้งแต่ห้าสิบปีบริบูรณ์ขึ้นไปเว้นแต่ข้าราชการทหารต้องมีอายุตั้งแต่สี่สิบห้าปีบริบูรณ์ขึ้นไปหรือมีเวลาราชการตั้งแต่ยี่สิบห้าปีขึ้นไปทั้งนี้ ให้นับถึงวันที่ ๓๑ มีนาคม พ.ศ. ๒๕๔๗และมีเวลาราชการที่เหลือไม่น้อยกว่าหนึ่งปี(๒)มาตรการ ๒เป็นผู้ได้รับผลกระทบจากการปรับระบบราชการตามบัญชีรายชื่อที่ส่วนราชการจัดทำขึ้นตามหลักเกณฑ์และเงื่อนไขที่คณะกรรมการมาตรการพัฒนาและบริหารกำลังคนเพื่อรองรับการเปลี่ยนแปลงซึ่งคณะรัฐมนตรีแต่งตั้งกำหนดโดยไม่จำกัดอายุและเวลาราชการ และมีเวลาราชการที่เหลือไม่น้อยกว่าหนึ่งปีมาตรา๕ข้าราชการซึ่งจะเข้าร่วมโครงการตามมาตรการ ๑ หรือมาตรการ ๒ต้องได้รับอนุญาตจากผู้บังคับบัญชาและต้องไม่มีลักษณะดังต่อไปนี้ในวันที่ ๓๑มีนาคม พ.ศ. ๒๕๔๗ (๑)เป็นผู้อยู่ในระหว่างถูกสั่งพักราชการ ถูกสอบสวนหรืออยู่ในระหว่างการดำเนินการลงโทษทางวินัยตามกฎหมายว่าด้วยระเบียบข้าราชการประเภทนั้น ๆหรือเป็นผู้ต้องหาในคดีอาญาซึ่งมิใช่ความผิดลหุโทษหรือความผิดที่ได้กระทำโดยประมาท(๒)เป็นผู้อยู่ในหลักเกณฑ์ที่จะต้องออกจากราชการไม่ว่ากรณีใด ๆตามกฎหมายว่าด้วยระเบียบข้าราชการประเภทนั้น ๆ(๓)เป็นผู้อยู่ระหว่างปฏิบัติราชการชดใช้ตามสัญญาที่ได้ทำไว้กับส่วนราชการในการไปศึกษาฝึกอบรม หรือปฏิบัติการวิจัย เว้นแต่จะได้ยินยอมชดใช้เงินตามสัญญาผูกพันที่ได้ทำไว้กับราชการมาตรา๖การอนุญาตให้ข้าราชการลาออกจากราชการในโครงการตามมาตรการ ๑ หรือมาตรการ ๒แล้วแต่กรณีให้กระทำได้ไม่เกินร้อยละสิบของจำนวนข้าราชการที่มีสิทธิเข้าร่วมโครงการของแต่ละโครงการของส่วนราชการนั้นในกรณีมีเศษถ้าถึงครึ่งให้ปัดเป็นหนึ่งในกรณีจำเป็นเพื่อประโยชน์ของราชการคณะรัฐมนตรีจะอนุมัติให้ส่วนราชการใดอนุญาตให้ข้าราชการลาออกจากราชการเกินอัตราที่กำหนดในวรรคหนึ่งก็ได้มาตรา๗ ภายใต้บังคับมาตรา ๖ข้าราชการซึ่งได้รับอนุญาตให้ลาออกจากราชการเพื่อเข้าร่วมโครงการตามมาตรการ ๑หรือมาตรการ ๒ ให้มีสิทธิได้รับเงินช่วยเหลือตามหลักเกณฑ์วิธีการและจำนวนที่บัญญัติไว้ในมาตรา ๘สำหรับวิธีการเบิกจ่ายให้เป็นไปตามหลักเกณฑ์และวิธีการที่กระทรวงการคลังกำหนดในกรณีที่ข้าราชการซึ่งมีสิทธิได้รับเงินช่วยเหลือตามวรรคหนึ่งถึงแก่ความตายก่อนได้รับเงินช่วยเหลือให้จ่ายเงินช่วยเหลือแก่ผู้มีสิทธิรับมรดกตามประมวลกฎหมายแพ่งและพาณิชย์มาตรา๘ให้จ่ายเงินช่วยเหลือให้แก่ข้าราชการตามมาตรา ๗เป็นจำนวนเท่ากับจำนวนปีของเวลาราชการที่เหลือบวกด้วยแปดและคูณด้วยเงินเดือนเดือนสุดท้ายแต่ทั้งนี้ เมื่อรวมกันแล้วต้องไม่เกินสิบห้าเท่าของเงินเดือนเดือนสุดท้ายการนับเวลาราชการที่เหลือตามวรรคหนึ่งให้คำนวณเป็นปีแต่ถ้ามีเศษของปีถึงครึ่งปีให้ได้รับเงินช่วยเหลือเพิ่มขึ้นอีกครึ่งหนึ่งของเงินเดือนเดือนสุดท้ายการรับเงินช่วยเหลือตามวรรคหนึ่งไม่ตัดสิทธิของข้าราชการที่มีอยู่ตามกฎหมายว่าด้วยบำเหน็จบำนาญข้าราชการและกฎหมายว่าด้วยกองทุนบำเหน็จบำนาญข้าราชการรวมถึงสิทธิประโยชน์อื่นใดที่ทางราชการให้แก่ผู้รับบำเหน็จบำนาญมาตรา๙ ภายในระยะเวลาสามเดือนนับแต่วันที่อนุญาตให้ลาออกจากราชการหากปรากฏว่าข้าราชการซึ่งได้รับอนุญาตให้ลาออกจากราชการตามมาตรา๗ ขาดคุณสมบัติตามมาตรา ๔ หรือมีลักษณะหนึ่งลักษณะใดตามมาตรา ๕ให้ข้าราชการผู้นั้นไม่มีสิทธิที่จะได้รับเงินช่วยเหลือตามมาตรา ๘และให้ส่วนราชการที่อนุญาตให้ลาออกจากราชการเรียกเงินช่วยเหลือคืนโดยผู้นั้นต้องคืนเงินภายในเวลาและตามหลักเกณฑ์ที่กระทรวงการคลังกำหนดในกรณีที่บุคคลตามวรรคหนึ่งประสงค์จะกลับเข้ารับราชการและมิใช่กรณีที่เป็นผู้มีลักษณะตามมาตรา ๕ (๑) หรือ (๒) ให้หัวหน้าส่วนราชการซึ่งอนุญาตให้ลาออกจากราชการสั่งบรรจุและแต่งตั้งให้ผู้นั้นดำรงตำแหน่งและรับเงินเดือนไม่ต่ำกว่าเดิมแต่ไม่มีสิทธิได้รับเงินเดือนเงินอื่นที่จ่ายเป็นรายเดือนและสิทธิประโยชน์อย่างอื่นที่ทางราชการให้แก่ผู้นั้นในระหว่างที่ไม่ได้ปฏิบัติราชการมาตรา๑๐ ภายใต้บังคับมาตรา ๙ผู้ซึ่งได้รับเงินช่วยเหลือตามมาตรา ๘ แล้วหากกลับเข้าเป็นข้าราชการประจำในส่วนราชการที่อยู่ในบังคับบัญชาหรือกำกับของฝ่ายบริหารอีกให้ผู้นั้นส่งคืนเงินช่วยเหลือที่ได้รับไว้ทั้งหมดพร้อมทั้งดอกเบี้ยตามอัตราเงินฝากประจำสิบสองเดือนของธนาคารออมสินตามหลักเกณฑ์และวิธีการที่กระทรวงการคลังกำหนดมาตรา๑๑ให้โครงการตามมาตรการพัฒนาและบริหารกำลังคนเพื่อรองรับการเปลี่ยนแปลงที่ได้รับอนุมัติจากคณะรัฐมนตรีก่อนวันที่พระราชกฤษฎีกานี้ใช้บังคับเป็นโครงการที่จัดตั้งขึ้นตามพระราชกฤษฎีกานี้ และให้ข้าราชการซึ่งได้แสดงความจำนงและได้รับอนุมัติให้เข้าร่วมโครงการดังกล่าวก่อนวันที่พระราชกฤษฎีกานี้ใช้บังคับเป็นการแสดงความจำนงและได้รับอนุมัติให้เข้าร่วมโครงการตามพระราชกฤษฎีกานี้มาตรา๑๒ให้รัฐมนตรีว่าการกระทรวงการคลังรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากรัฐบาลมีนโยบายด้านการพัฒนาระบบราชการที่มีแผนในการปรับอัตรากำลังข้าราชการให้มีขนาดเล็กแต่มีประสิทธิภาพสูงโดยได้มีการกำหนดมาตรการในการปรับจำนวนและคุณภาพของข้าราชการเพื่อให้เหมาะสมกับบทบาทภารกิจ และการบริหารจัดการภาครัฐแนวใหม่รวมทั้งมีมาตรการจูงใจให้ข้าราชการซึ่งลาออกจากราชการได้รับเงินช่วยเหลือจากทางราชการจึงจำเป็นต้องตราพระราชกฤษฎีกานี้ศุภชัย/พิมพ์สุมลรัตน์/พงษ์พิลัย/ยงยุทธ/ธรรมนิตย์/ตรวจ๑๙ เมษายน ๒๕๔๗จุฑามาศ/ปรับปรุง๒๕ มิถุนายน ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๑๔ ก/หน้า ๑/๘ เมษายน ๒๕๔๗